  Туспуктэм: Григорий Фомин Наталия Сильвестрова Удмуртиысь ватсаса тодон-валанъёс сётӥсь куинь ӧнерчиос «Сердце отдаю детям» огъяросси вожвылъяськонлэн финалаз потӥзы. Соос 19-22 куарусёнэ Санкт-Петербурге конкурслэн йылпумъясь люкетаз мынозы но устоез луон понна нюръяськозы. Со сярысь элькун тӧролэн но кивалтэтлэн пресс-службазы ивортӥз. Финалэ улосвылысь ӧнерчиос куинь номинациосъя пыриськозы: Таланто пиналъёсты дышетонъя элькун центрысь дышетӥсь Полина Крюкова – «Педагог дополнительного образования по естественнонаучной направленности» номинация; Таланто пиналъёсты дышетонъя элькун центрысь дышетӥсь Савелий Кузнецов – «Педагог дополнительного образования по социально-гуманитарной направленности» номинация; Можгаысь нылпи творчествоя юртысь дышетӥсь Николай Иванов – «Наставник-педагог в дополнительном образовании» номинация. Оглом финалын 40 улосвылысь 90 дышетӥсьёс ӵошатскозы. Жюри пыриськисьёсты укмыс ӧръя дунъялоз: технической, художественной, естественно-научной, туризм но шаертодос, физкультура но спорт, социально-гуманитарной, «Работа с детьми с ОВЗ и инвалидностью», «Профессиональный дебют в дополнительном образовании», озьы ик «Наставник-педагог в дополнительном образовании». Финалистъёс понна «Новые формы организации обучения и воспитания детей в дополнительном образовании» мастер-класс но «Сетевая интеграция в дополнительном образовании» импровизацияя конкурс радъялозы. «Сердце отдаю детям» огъяросси вожвылъяськонын вормись Россысь кивалтэтлэсь 200 сюрс манет но Дышетонъя огъяросси профсоюзлэсь 100 сюрс манет тырон басьтоз Тодэ вайытом, Удмуртиысь дышетӥсьёс ӧнер устолыкъя «Мастер года», «Лучший учитель родного языка и родной литературы», «Учитель года» огъяросси вожвылъяськонъёслэн берпуметӥ люкетазы пыриськозы. Тегъёс: Дышетон дышетӥсьёс вожвылъяськон Удмуртия  